Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
9 มี.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 14.41 จุด (-0.81%) ปิดภาคเช้าที่ 1,764.49 จุด ด้วยมูลค่าการซื้อขาย 35,830.15 ล้านบาท
Most Positive Impact: CPALL (+0.67 จุด), SCB (+0.34 จุด), PTTGC (+0.33 จุด)
Most Negative Impact: EA (-2.60 จุด), PTT (-2.27 จุด), GULF (-1.59 จุด)
แนวโน้มตลาดบ่าย
SET Index ปรับฐานลงต่ออีก 14 จุด แต่เป็นที่น่าสังเกตุว่าตลาดลงแค่เฉพาะบางกลุ่ม เพราะแค่ PTT EA GULF MAKRO BAY ก็ถ่วงตลาดลงกว่า 8.5 จุดแล้ว
ประเมินแรงขายตัดขาดทุนของตลาดใกล้จะจบแล้ว จากวงเงินของการทำธุรกรรม Block Trade ปัจจุบันได้ปรับลดลงอย่างฮวบฮาบจนเหลือเพียง 1.8 หมื่นล้านบาทลดลงกว่า 50% จากจุดสูงสุดที่ทำไว้ในช่วง ม.ค.61 ที่ 3.7 หมื่นล้านบาท ขณะที่การขายของต่างชาติก็เชื่อว่าจะเบาลงเช่นเดียวกัน โดยสัปดาห์หน้าคาดว่าตลาดจะเริ่มเกิดแรงซื้อกลับจากทั้ง Block Trade และต่างชาติตามการรับรู้เส้นทางเลือกตั้งที่ชัดเจน
การประชุม BOJ มีมติคงอัตราดอกเบี้ยนโยบายที่ระดับ -0.1% และเดินหน้า QE  โดยมีเป้าหมายที่จะรักษาอัตราผลตอบแทนพันธบัตรอายุ 10 ปี ระดับ 0%
การยืนยันเดินหน้า QE ของ BoJ สอดคล้องกับ ECB ที่ยังคงยืนยันโปรแกรม APP แม้รายละเอียดการแถลง ECB จะตัดคำว่า “พร้อมที่จะขยายขนาดและเวลา” แต่ในการตอบคำถามของประธาน ECB คุณมาริโอ ดรากี ยังมีการพูดถึง ECB พร้อมจะขยายเวลาออกไปถ้าจำเป็น ซึ่งการเดินหน้านโยบายการเงินผ่อนคลายของทั้ง ECB และ BoJ มองเป็น Sentiment บวกต่อการลงทุนในสินทรัพย์เสี่ยงทั่วโลกต่อ
กลยุทธ์ยังคงเน้น Sector Rotation ในกลุ่มที่อิงกับเศรษฐกิจและการเลือกตั้ง ธนาคาร BBL    KTB ค้าปลีก CPALL MEGA รับเหมา CK STEC นิคม AMATA WHA
หุ้นแนะนำ BBL STEC HMPRO
Alternative Trading:
SET50 Futures : S50H17 การลงทุนในรอบล่าสุดสามารถทำกำไรได้เพิ่มเป็น 11.6 จุด ส่งผลให้ยอดสะสมกำไรปี 2561 เป็น 63.9 จุด (หากหักค่าธรรมเนียมจะเหลือ 48.9 จุด) วันนี้ให้พักการลงทุน สำหรับรอบใหม่ยังคงให้พักการลงทุนไปก่อน